
TALLINNA NOTAR KAATA KARTAU
NOTARI AMETITOIMINGUTE  RAAMATU 

REGISTRI NUMBER

	


ISIKLIKU KASUTUSÕIGUSE SEADMISE LEPING

JA 

ASJAÕIGUSLEPING

Käesoleva notariaalakti on koostanud ja tõestanud Tallinna notar Kaata Kartau notaribüroos Tallinnas, Ahtri tn 10A _______________ kahe tuhande kaheksandal aastal (_____ 2008.a.) ning selles notariaalaktis osalejad on

Narva linn, postiaadress Peetri plats 5, Narva, e-posti aadress narvalv@narva.ee, edaspidi nimetatud Omanik, keda esindab Narva linna põhimääruse alusel Narva linna linnapea Tarmo Tammiste, isikukood 36208175216, kelle isikusamasus on tuvastatud isikutunnistuse alusel,

Eesti Vabariik, tegutsedes Eesti Vabariigi Keskkonnaministeeriumi, asukoht Narva nt 7a, Tallinn, e-posti aadress  keskkonnaministeerium@envir.ee, kaudu, edaspidi nimetatud Kasutaja, keda esindab notariaalaktile lisatud volikirja alusel Maria Koiv, isikukood 4XXXXXXXXXX, kelle isikusamasus on tuvastatud isikutunnistuse alusel,
kes sõlmivad lepingu alljärgnevas:

1. LEPINGU ESE

1.1. Lepingu esemeks on Ida-Virumaal Narva linnas Kreenholmi tn 8a asuv kinnistu koos selle oluliste osadega ja päraldistega (edaspidi nimetatud ka Kinnistu). Kinnistu koosseisu kuulub katastriüksus katastritunnusega 51101:005:0006, pindala 10449 m², sihtotstarve sotsiaalmaa.

1.2. Lepingu ese on kantud Viru Maakohtu Kinnistusosakonna Narva kinnistusjaoskonna kinnistusregistrisse registriosa nr 3407009 all. 
1.2.1. Teise jakku on kantud omanikuna Omanik. 
1.2.2. Kolmandas ja neljandas jaos Omanikule kuuluva vara suhtes kehtivaid kandeid ei ole. 
1.2.3. Kinnistusraamatust nähtuvad andmed on notariaalakti tõestaja kontrollinud õiguslikku tähendust omava elektroonilise kinnistusraamatu väljatrüki alusel käesoleva lepingu sõlmimise päeval.

1.3. Omanik kinnitab, et: 
1.3.1. Kuni käesoleva lepingu sõlmimiseni ei ole lepingu eset kellelegi võõrandatud, panditud, lepingu eseme suhtes ei ole vaidlusi, sh kohtulikke vaidlusi, lepingu esemel ei lasu käsutamiskeelde, seda ei ole arestitud, ning lepingu eseme suhtes ei ole esitatud kinnistusosakonnale lahendamata kinnistamisavaldusi. 

1.3.2. Lepingu ese ei ole koormatud kolmandate isikute õigustega, sh kinnistusraamatusse mittesissekandekohustuslike kolmandate isikute õigustega (üüri-, rendi- või muude kasutuslepingutega), millest ei ole Kasutajat informeeritud. 

1.3.3. Kasutusõiguse alal ei paikne hooneid ega rajatisi, mis takistaksid käesoleva lepingu alusel seatava isikliku kasutusõiguse teostamist.

1.3.4. Kasutusõiguse ala on vabastatud ja Kasutaja saab alates käesoleva lepingu sõlmimise hetkest teostada otsest valdust kasutusõiguse ala suhtes.
1.4. Kasutaja kinnitab, et ta on lepingu esemeks oleva kinnistu ja kasutusõiguse ala põhjalikult üle vaadanud ning on teadlik lepingu esemeks olev kinnistu suurusest ja piiridest ning kasutusõiguse ala suurusest ja piiridest ning ta ei oma selles osas Omanikule mingeid pretensioone.
1.5. Omaniku esindaja kinnitab, et tema volitused on kehtivad, tal on kõik õigused ja volitused sõlmida käesolev leping ning talle ei ole teada ühtegi asjaolu, mis piiraks või takistaks käesoleva tehingu tegemist.

1.6. Kasutaja esindaja kinnitab, et tema volitused on kehtivad, tal on kõik õigused ja volitused sõlmida käesolev leping ning talle ei ole teada ühtegi asjaolu, mis piiraks või takistaks käesoleva tehingu tegemist.
1.7. E-notari infosüsteemist tehtud päringute andmete kohaselt:

1.7.1. Kitsendustega katastrikaardi päringust tunnuse järgi nähtub, et Kinnistul asuvad surveseadme kaitsevöönd [Maa- alune soojatorustik alla 200 mm (CH94 - Kreenholmi 8a;Voidu 3,5,7)], elektripaigaldiste kaitsevööndid [Elektrimaakaabelliin (AJ-29 - Kreenholmi tn 8A); Elektrimaakaabelliin (AJ-27 - Kreenholmi tn 8A); Elektrimaakaabelliin (Voidu pr 9 - Voidu pr 7)] ja gaasipaigaldiste kaitsevööndid [A ja B kategooria gaasitorustik (Energia 4g (GRJ-7) - Voidu 6c (GRJ-14)); A ja B kategooria gaasitorustik (Pähja Narva MR)].
1.7.2. Mälestiste otsingust katastritunnuse järgi nähtub, et Kinnistul mälestised puuduvad.

2. ISIKLIKU KASUTUSÕIGUSE SEADMINE

2.1. Omanik ja Kasutaja on kokku leppinud seada Kasutaja kasuks lepingu esemeks olevale kinnistule esimesele järjekohale tasuta ja tähtajatu isikliku kasutusõiguse. Kinnistu isikliku kasutusõigusega koormamise eesmärgiks on välisõhu pidevseirejaama rajamine riikliku keskkonnaseire teostamiseks, st keskkonda mõjutavate tegurite hindamiseks ja analüüsimiseks. Isiklik kasutusõigus seatakse alljärgneva sisuga:
2.1.1. Kasutajal on õigus rajada Kinnistule ja omada Kinnistul maatükiga püsivalt ühendatud välisõhu pidevseirejaama (eelnimetatud objekt edaspidi nimetatud Tehnorajatis), kasutada Tehnorajatist sihipäraselt ning samuti teostada kõiki töid, mis on vajalikud Tehnorajatise ehitamiseks, remontimiseks, korrashoiuks ja hooldamiseks. 
2.1.2. Kasutajal on õigus kasutada Kinnistut käesoleva lepingu alusel seatud isiklikust kasutusõigusest tulenevate õiguste teostamiseks üksnes kasutusõiguse alal pindalaga kakskümmend ruutmeetrit (20 m2), laiusega viis (5) meetrit ja pikkusega neli (4) meetrit, arvestades Kinnistu osa keskkoordinaatidega (L-EST) x 6589415, y 737416, mille paiknemine on käesoleva lepingu lisaks oleval plaanil tähistatud punase värviga viirutatud alana (edaspidi nimetatud Tehnorajatise maa). 
2.1.3. Kasutaja kohustub kasutama Tehnorajatist ja Tehnorajatise maad heaperemehelikult, järgides õigusaktidest, sh Narva linnas kehtivatest õigusaktidest, tulenevad nõudeid ja hoidma Tehnorajatise ja Tehnorajatise maa oma kulul korras.
2.1.4. Kinnistu igakordne omanik kohustub tagama Kasutaja töötajatele Tehnorajatise maa kasutamise ööpäevaringselt, v.a. tööpäeviti kellaajal 12.00 – 15.00, ning samuti kohustub tagama Tehnorajatise maale juurdepääsu jalgsi. Kinnistu igakordne omanik kohustub tagama, et eelnimetatud isikutel oleks võimalik, kasutades selleks olemasolevaid juurdepääsuteid, lepingu punktis kaks üks üks (2.1.1) nimetatud tegevusteks vajalikku tehnikat Tehnorajatise maale toimetada. 
2.1.5. Kasutaja kohustub eelnevalt kirjalikult kooskõlastama Kinnistu igakordse omanikuga Tehnorajatise maal tehtavad muudatused, välja arvatud hoolduseks ja säilitamiseks tehtavad muudatused. Avariiremondi korral võib Kasutaja alustada vajalike töödega
viivitamata, teatades sellest koheselt Kinnistu igakordsele omanikule,
tingimusel, et tööd ei kahjusta ebamõistlikult Kinnistu kaasvaldajate
eesmärgipärast tegevust.
2.1.6. Kasutaja kohustub viivitamatult teavitama Kinnistu igakordset omanikku kõigist Tehnorajatise maa kasutamist takistavatest asjaoludest, samuti Tehnorajatise maa kahjustamisest või selle ohust ning võtma tarvitusele kõik võimalikud abinõud kahju tekkimise vältimiseks.
2.1.7. Pärast Kinnistul teostatud Tehnorajatise ehitus-, hooldus- või remonttööde lõpetamist on Kasutaja kohustatud taastama oma kulul Kinnistu endise seisundi.
2.1.8. Kinnistu igakordne omanik on kohustatud hoiduma tegevusest, mis takistaks lepingu punktis kaks üks üks (2.1.1) nimetatud tegevusi või halvendaks Tehnorajatise seisukorda.
2.2. Omanik ja Kasutaja lepivad kokku, et käesoleva lepingu võib poolte kokkuleppel lõpetada igal ajal.

2.3. Omanik ja Kasutaja lepivad kokku, et käesoleva lepingu erakorralisest ülesütlemisest teatab pool teisele poolele kirjalikult vähemalt kolmkümmend (30) kalendripäeva ette. 

2.4. Omanik ja Kasutaja lepivad kokku, et Kasutajal on õigus käesolev leping punktis kaks kolm (2.3) toodud korras erakorraliselt üles öelda olenemata põhjusest igal ajal.
2.5. Omanik ja Kasutaja lepivad kokku, et Omanikul on õigus käesolev leping erakorraliselt üles öelda juhul, kui:

2.5.1. Kasutaja ei kasuta Tehnorajatist ja/või Tehnorajatise maad vastavalt käesoleva lepingu eesmärgile ning Omanik on andnud Kasutajale vähemalt kahe(2)nädalase täiendava tähtaja eelnimetatud kohustuse täitmiseks, kuid kohustus ei ole täidetud ka nimetatud täiendava tähtaja jooksul.

2.5.2. Kasutaja rikub muid käesoleva lepingu tingimusi ning tegemist on olulise lepingurikkumisega ning Omanik on andnud Kasutajale vähemalt kahe(2)nädalase täiendava tähtaja nimetatud rikkumise kõrvaldamiseks, kuid rikkumine ei ole kõrvaldatud ka nimetatud täiendava tähtaja jooksul.

2.5.3. Kasutaja annab isiklikust kasutusõigusest tulenevad õigused ja kohustused üle  kolmandale isikule, millisel juhul on Omanikul õigus leping üles öelda kolmekümne (30) päeva jooksul arvates päevast, kui ta sai teada nimetatud õiguste ja kohustuste üleandmisest kolmandale isikule.  
2.6. Isikliku kasutusõiguse lõppemisel on Kasutajal õigus kolme (3) kuu jooksul arvates isikliku kasutusõiguse lõppemise päevast kasutusõiguse alusel rajatud Tehnorajatis ära vedada ilma, et kummalgi poolel tekiks kulude hüvitamise kohustust. 
2.7. Isikliku kasutusõiguse lõppemisel kohustub Kasutaja tagastama Tehnorajatise maa Kinnistu igakordsele omanikule kolme (3) kuu jooksul arvates isikliku kasutusõiguse lõppemise päevast vähemalt samas korras, kui see oli Tehnorajatise maa Kasutajale üleandmisel, arvestades selle käesoleva lepingu järgset kasutamist.

2.8. Osalejad hindavad isikliku kasutusõiguse väärtuseks ___ (____) krooni. 
3. ISIKLIKU KASUTUSÕIGUSE MUUD TINGIMUSED

3.1. Kõik käesoleva lepingu punktis kaks üks üks (2.1.1) nimetatud Tehnorajatise omamise, ehitamise, remontimise, korrashoiu, hooldamise ja likvideerimisega seotud kulud kannab Kasutaja.

3.2. Omanik ja Kasutaja lepivad kokku, et Kasutaja kohustub hüvitama Omanikule Tehnorajatise rajamisest tingitud Tehnorajatise maa võimaliku väärtuse vähenemisega seotud kahju.

3.3. Omanik ja Kasutaja lepivad kokku, et Kasutaja kohustub hüvitama Omanikule ja/või kolmandatele isikutele Tehnorajatise ja Tehnorajatise maa kasutamisega tekitatud kahju.

3.4. Omanik ja Kasutaja lepivad kokku, et Kasutaja kohustub tagama, et Tehnorajatise ja Tehnorajatise maa kasutamine ei riku naabrusõigusi ega häiri Kinnistu kaasvaldajate eesmärgipärast tegevust ning vastab käesolevas lepingus sätestatud tingimustele.
3.5. Omanik ja Kasutaja lepivad kokku, et juhul kui kumbki neist esitab teisele poolele ettepaneku käesoleva lepingu muutmiseks, kohustub teine poole sellele ettepanekule vastama viieteistkümne (15) päeva jooksul.
3.6. Omanik ja Kasutaja lepivad kokku, et juhul, kui Omanik võõrandab Kinnistu või Kinnistu jagamisel tekkiva kinnistu või osa Kinnistust, kohustub ta tagama kõigi käesolevast lepingust tulenevate Omaniku õiguste ja kohustuste ülevõtmise isiku, kellele ta Kinnistu (kinnistud, sh korteriomandid) võõrandab, poolt ning kui Kasutaja võõrandab isikliku kasutusõiguse, kohustub ta tagama kõigi käesolevast lepingust tulenevate Kasutaja õiguste ja kohustuste ülevõtmise isiku, kellele ta isikliku kasutusõiguse võõrandab, poolt. Ühtlasi annavad Omanik ja Kasutaja käesolevaga üksteisele nõusoleku eeltoodud kokkulepete üleandmiseks vastavalt Kinnistu omandajale või isikliku kasutusõiguse omandajale.
3.7. Omanik kohustub informeerima kirjalikult teist poolt Kinnistu võõrandamisest ja jagamisest ning Kasutaja isikliku kasutusõiguse võõrandamisest.

3.8. Omanik ja Kasutaja lepivad kokku, et Omanik kohustub Kinnistu koormamisel kolmanda isiku kasuks informeerima isikut, kelle kasuks kinnistu koormatakse, käesolevast lepingust ja selle tingimustest.

3.9. Kõik Omaniku ja Kasutaja lahkhelid, vaidlused, pretensioonid, mis tekivad poolte vahel seoses käesoleva lepinguga, püütakse lahendada vastastikusel mõistmisel põhinevatel läbirääkimistel. 

3.10. Kasutaja annab Omanikule nõusoleku Kinnistule reaalservituutide ja isiklike servituutide seadmiseks Omaniku enda äranägemisel.

3.11. Pooled avaldavad, et kasutusõiguse ala otsene valdus ning päraldisteks olevad dokumendid on Omaniku poolt Kasutajale üle antud enne käesoleva lepingu sõlmimist. 

4. VASTUTUS

4.1. Omanik ja Kasutaja lepivad kokku, et vastutavad teineteise ees käesoleva lepingu rikkumisega tekitatud kahju eest üksnes oma tahtluse või raske hooletuse puhul.
4.2. Omanik ja Kasutaja lepivad kokku, et Kasutaja kohustub tasuma Omanikule igakordse kõrvaldatava iseloomuga olulise lepingurikkumise eest leppetrahvi summas viissada (500) krooni iga käesoleva lepingu täitmisega viivitatud kalendripäeva eest ning pöördumatu iseloomuga olulise lepingurikkumise eest leppetrahvi summas viis tuhat (5 000) krooni.

4.3. Omanik ja Kasutaja lepivad kokku, et Omanik kohustub tasuma Kasutajale igakordse kõrvaldatava iseloomuga olulise lepingurikkumise eest leppetrahvi summas viissada (500) krooni iga käesoleva lepingu täitmisega viivitatud kalendripäeva eest ning pöördumatu iseloomuga olulise lepingurikkumise eest leppetrahvi summas viis tuhat (5 000) krooni.

4.4. Omanik ja Kasutaja lepivad kokku, et Kasutaja kohustub tasuma Tehnorajatise maa Omanikule tagastamisega viivitamisel Omanikule leppetrahvi summas viissada (500) krooni iga viivitatud kalendripäeva eest.

4.5. Juhul, kui teisele poolele lepingurikkumisega tekitatud kahju on suurem kui ülalnimetatud leppetrahv, kohustub lepingut rikkunud pool hüvitama teisele poolele kahju leppetrahvi ületavas osas.

5. VÄÄRAMATA JÕUD

5.1. Käesolevast lepingust tulenevate kohustuste mittetäitmist või mittenõuetekohast täitmist ei loeta käesoleva lepingu rikkumiseks, kui selle põhjuseks olid asjaolud, mida lepinguosaline ei saanud mõjutada ja mõistlikkuse põhimõttest lähtudes ei saanud lepinguosaliselt oodata, et ta käesoleva lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks (edaspidi nimetatud Vääramata jõud).

5.2. Lepinguosalised lepivad kokku, et nad on kohustatud rakendama kohaseid meetmeid, et ära hoida teisele poolele kahju tekitamine ja tagada võimaluste piires oma käesolevast lepingust tulenevate ja sellega seotud kohustuste täitmine.

5.3. Lepinguosalised lepivad kokku, et üks pool ei saa arvestada Vääramatu jõuga, kui ta ei ole teatanud teisele poolele kirjalikult Vääramatust jõust esimesel võimalusel, kuid mitte hiljem kui ühe (1) töönädala jooksul alates Vääramatu jõu tekkimisest.

5.4. Lepinguosalised lepivad kokku, et kohustuvad jätkama oma lepinguliste kohustuste täitmist niipea, kui Vääramatust jõust tingitud takistused on lõppenud.
6. ASJAÕIGUSLEPING JA KINNISTAMISAVALDUS

6.1. Omanik ja Kasutaja on lepingu esemele isikliku kasutusõiguse seadmises kokku leppinud. Omanik lubab ja Kasutaja avaldab soovi kanda Viru Maakohtu Kinnistusosakonna Narva kinnistusjaoskonna kinnistusregistri registriosa nr 3407009 kolmandasse jakku esimesele järjekohale tasuta ja tähtajatu isiklik kasutusõigus välisõhu pidevseirejaama ehitamiseks, omamiseks, kasutamiseks, remontimiseks, korrashoiuks, hooldamiseks, kasutusõiguse alal pindalaga kakskümmend ruutmeetrit (20 m2), laiusega viis (5) meetrit ja pikkusega neli (4) meetrit, arvestades Kinnistu osa keskkoordinaatidega (L-EST) x 6589415, y 737416, mille paiknemine on käesoleva lepingu lisaks nr 1 oleval plaanil tähistatud punase värviga viirutatud alana Eesti Vabariigi kasuks vastavalt ____.2008.a. lepingu punktile kaks (2) ning ____.2008.a. lepingu lisaks olevale plaanile.

6.2. Kasutaja annab käesolevaga Omanikule nõusoleku lepingu esemele reaalservituutide ja isiklike servituutide seadmiseks tingimustel Omaniku enda äranägemisel.
7. NOTARIAALAKTI TÕESTAJA POOLT OSALEJATELE ANTUD SELGITUSED

7.1. Isiklik kasutusõigus tekib selle kandmisega kinnistusraamatusse, mitte käesoleva lepingu sõlmimisega.
7.2. Isiklik kasutusõigus koormab kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama  või teostama kinnisasja suhtes teatud õigust, mis oma sisult vastab mõnele reaalservituudile. 
7.3. Isikliku kasutusõiguse võib kinnisasja omaniku nõusolekul teisele isikule üle anda, muutmata seejuures isikliku kasutusõiguse kestust. Isikliku kasutusõiguse omandaja ja esialgne omaja vastutavad kinnisasja omaniku ees isiklikust kasutusõigusest tekkivate kohustuste täitmise eest solidaarselt. Kui isikliku kasutusõiguse esemeks on tehnovõrk või -rajatis, ei ole isikliku kasutusõiguse üleandmiseks või koormamiseks kinnisasja omaniku nõusolek vajalik.
7.4. Isiklik kasutusõigus kehtib kinnisasja igakordse omaniku suhtes. 
7.5. Koormatud kinnisasja jagamisel jääb isiklik kasutusõigus kehtima kõikide osade suhtes. Kui isiklik kasutusõigus pärast koormatud kinnisasja jagamist mõnda selle osa ei koorma või koormata ei saa, on koormamata osa omanikul õigus nõuda oma osa suhtes isikliku kasutusõiguse kustutamist kinnistusraamatust.
7.6. Hilisemate vaidluste ärahoidmiseks tuleb lepingusse märkida kõik asjasse puutuvad kokkulepped.
8. ORIGINAAL NING ALGÄRAKIRJADE JA ÄRAKIRJADE VÄLJASTAMINE

8.1. Notariaalakt on koostatud ja alla kirjutatud ühes originaaleksemplaris, mis säilib notari büroos.
8.2. Käesoleva akti koostamise päeval väljastatakse Omanikule ja Kasutajale notariaalakti algärakirjad.
8.3. Osalejad paluvad notariaalakti tõestajal esitada lepingu ühe kinnitatud ärakirja kinnistusosakonnale. Notariaalakti tõestaja esitab ärakirja kinnistusosakonnale kolme (3) tööpäeva jooksul.

9. LEPINGU SÕLMIMISEGA SEOTUD KULUD 

9.1. Lepingu sõlmimisega seotud notari tasu ja riigilõivu tasub Kasutaja.

9.2. Kasutaja tasub notari tasu sularahas või maksekaardiga notaribüroos või kolme (3) tööpäeva jooksul ülekandega notari arvelduskontole. Notaril on õigus notariaalakti algärakirju ja ärakirju notari tasu tasumiseni kinni pidada. 

9.3. Kasutaja tasub riigilõivu kolme (3) tööpäeva jooksul Rahandusministeeriumi kontole ja esitavad riigilõivu tasumist tõendava maksedokumendi notaribüroosse.

Käesolev notariaalakt on osalejatele akti tõestaja juuresolekul ette loetud, antud enne heakskiitmist osalejatele läbivaatamiseks ning seejärel osalejate poolt heaks kiidetud ja akti tõestaja juuresolekul omakäeliselt alla kirjutatud.  

Käesolevas notariaalaktis viidatud ning aktile lisatud plaan on esitatud osalejatele enne heakskiitmist läbivaatamiseks ning seejärel osalejate poolt heaks kiidetud ja akti tõestaja juuresolekul omakäeliselt alla kirjutatud.

Käesolevas dokumendis on 10 nööri ja reljeefpitseri abil köidetud lehte. (11
Notari tasu tehingu tõestamisel ____ krooni (tehinguväärtus _____ krooni, notari tasu seaduse § 3, 10, 12, 22 ja 23 p 2).
Notari tasu kokku 
000 krooni.

Käibemaks 

0,0 krooni.

Kokku 


0,0 krooni.

Riigilõiv Kasutaja kasuks isikliku kasutusõiguse kinnistamisel ___ krooni (tehinguväärtus _____ krooni, riigilõivuseadus § 72 lg 1).

HRO
Eelnimetatutele lisandub ärakirjade valmistamise ja kinnitamise tasu ning algärakirjade valmistamise tasu.

_____________________________________________________________

ees- ja perekonnanimi




allkiri

_____________________________________________________________

ees- ja perekonnanimi




allkiri

ALGÄRAKIRJA PEALDIS 
Tallinnas, __________ 2008.a.

Mina, Tallinna notar Kaata Kartau, kelle büroo asub Tallinnas, Ahtri 10A, annan välja käesoleva algärakirja, mis vastab originaalile ning tõestamisseaduse § 48 kohaselt asendab õigustoimingutes notariaalakti originaali. 

Käesolevas dokumendis on koos algärakirja pealdist sisaldava lehega 10  ASK  \* MERGEFORMAT 

 ASK  \* MERGEFORMAT nööri ja reljeefpitseri abil köidetud lehte. ( 11 / 9 )
Notari tasu 
27 krooni (notari tasu seaduse § 35).

Käibemaks 
4,86 krooni.

Kokku 

31,86 krooni.

Isikute loetelu, kellele algärakirjad väljastatakse, on järgmine: 

1) Narva linn
2) Eesti Vabariik
NOTARIAALMÄRGE

Tallinnas, __________ 2008.a.

Mina, Tallinna notar Kaata Kartau, kelle büroo asub Tallinnas, Ahtri 10A, kinnitan käesoleva ärakirja, mis on tehtud originaaldokumendist, õigsust. 

Käesolevas dokumendis on koos notariaalmärget sisaldava lehega 10  ASK  \* MERGEFORMAT 

 ASK  \* MERGEFORMAT nööri ja reljeefpitseri abil köidetud lehte.

Notari ametitoimingute raamatu registri nr _________

Notari tasu 
87 krooni (notari tasu seaduse § 31 p 17 ja § 35).

Käibemaks 
15,66 krooni.

Kokku 

102,66 krooni.
PAGE  
10

_1020856090

